User:Shri Mahakaal Dham/sandbox

शिव का नया धाम अमलेश्वर 0 रायपुर के पवित्र खारुन तट पर हैं कई सिद्ध और स्वयंभू शिवलिंग 0 पिछले कुछ सालों में देवनगरी बन गया है अमलेश्वर छत्तीसगढ़ की राजधानी रायपुर की सीमा से सटे दुर्ग जिले के पाटन का अमलेश्वर और खारुन तट शिव का नया धाम है। यहां प्राचीन और नए शिव मंदिरों में हर रोज भक्तों का मेला उमड़ता है। छत्तीसगढ़ ही नहीं, देश के कोने-कोने से आने वाले भक्तों की यहां सारी मनोकामनाएं पूरी होती हैं। अमलेश्वर को धीरे-धीरे शिव के नए धाम और देवनगरी के रुप में पहचान मिल रही है। एक हजार साल पुराना हटकेश्वर महादेव का मंदिर, खारुनेश्वर महादेव की भव्य मूर्ति, मां पीताम्बरा बगलामुखी मंदिर, जूना अखाड़ा का मंदिर तो भक्तों की आस्था का केंद्र है ही। कैलाश धाम मंदिर का निर्माण हो रहा है। हटकेश्वर महादेव खारुन के एक किनारे पर है, तो दूसरी छोर पर श्री महाकाल धाम अमलेश्वर शिवभक्तों की श्रद्धा का नया अध्याय लिख रहा है। नारायण नागलबी, काल सर्पदोष, पितृतर्पण, अर्पण और तमाम तरह के हिंदू कर्मकांडों और अध्यात्म का नया केंद्र बन गया है। जहां हर रोज सैकड़ों लोग पूजा-पाठ और अन्य धार्मिक अनुष्ठान के लिए यहां पहुंच रहे हैं। श्री महाकाल धाम अमलेश्वर भारत के छत्तीसगढ़ के दुर्ग  जिले में पाटन तहसील के अमलेश्वर नगर पालिका में एक प्राचीन सनातन  मंदिर है, जो रायपुर शहर से 18 किलोमीटर और दुर्ग  से 40 किलोमीटर दूर है। यह हिंदू भगवान शिव को समर्पित है और यह उन बारह दिव्य  ज्योतिर्लिंगों के जैसा ही पवित्र मंदिर है यह छतीसगढ़ की पवन सलिला पवित्र खारुन  नदी के तट पर स्थित हैं |

अपने कंधे पर महादेव लेकर आए महावीर एक मान्यता ऐसी भी है की भगवान हनुमान महादेव को अपने कंधे पर यहां लेकर आए थे। इस कथा के चलते ही यह मंदिर दूर-दूर तक जाना - पहचाना जाता है। कहते है कि इस मंदिर की मान्यता भगवान श्रीराम के वन गमन के समय हुई थी। वनवास के दौरान जब वे छत्तीसगढ़ के इस इलाके से गुजरे तब दो शिवलिंग की स्थापना लक्ष्मण के द्वारा हुई थी। कहते है कि स्थापना के लिए हनुमान जी ने अपने कंधे पर शिव जी को लेकर निकल पड़े जब बाद में ब्रम्हा देवता को आमंत्रण करने गए तब तक देर हो गई। इधर लक्ष्मणजी देरी होने से क्रोधित हो रहे थे, क्योंकि स्थापना के समय में देर हो गई थी। जहां स्थापना की योजना बनाई थी, वहां स्थापना न करके स्थापना के समय को देखते हुए खारुन नदी के दोनों तट पर ही स्थापना कर दी गयी एक का हटकेश्वर और दूसरे का नाम अमलेश्वर पड़ा। इसी से गाँव का नाम भी अमलेश्वर रख गया अमलेश्वर का यह विग्रह नदी के तट पर होने से और आगे अमलेश्वर गाँव के आगे विस्थापित होने से और लगातार बाढ़ आदि से भूमि शायी हो गए। फिर 2004  में दाउ अशोक अग्रवाल जो कि छत्तीसगढ़ के दानवीर दाऊ कल्याण सिंह के अग्रज हुए उन्हें स्वप्न में आदेश दिया और उनके मार्गदर्शन  में अमलेश्वर के एक खेत से उनका प्राकट्य हुआ। इस तरह श्री महाकाल अमलेश्वर महादेव की पूजा श्रावण बदी प्रतिपदा दिन शनिवार संवत 2061 मे हुआ। तभी से चमत्कारी भगवान महाकाल की पूजा शुरू होगई शुरूवात  में भगवान टेंट मे पधारे बाद में यहाँ भव्य श्री महाकाल धाम का निर्माण कराया गया। हटकेश्वर में करीब हजार साल पुराना शिवलिंग नदी के दूसरी ओर हटकेश्वर मंदिर है जो राइपुरा गांव मे स्थित है कहा जाता है कि रायपुर शहर की शुरुआती बसाहट खारुन नदी के तट पर स्थित महादेव घाट क्षेत्र में हुई थी। रायपुर के कलचुरी राजाओं ने सर्वप्रथम इस क्षेत्र में अपनी राजधानी बनाई थी। बताया जाता है कि 1402 ईस्वी में कल्चुरि राजा रामचंद्र के पुत्र ब्रह्मदेव राय के शासन काल में हाजीराज नाइक ने मंदिर का निर्माण कराया था।। यह मंदिर प्रसिद्ध तीर्थ स्थलों में एक है, इसलिए देश ही नहीं विदेशों से भी मान्यता है कि 600 साल पुराने इस शिवलिंग के दर्शन मात्र से भक्तों के कष्ट दूर हो जाते है। इस मंदिर के मुख्य आराध्य भगवान हटकेश्वर महादेव नागर ब्राह्मणों के संरक्षक देवता माने जाते हैं।वखारुन नदी के तट के पास छोटे-बड़े कई मंदिर बन गए हैं। लेकिन सबसे महत्वपूर्ण हटकेश्वर महादेव का मंदिर है। मंदिर बाहर से आधुनिक प्रतीत होती है, मंदिर की पूरी संरचना को देखने से इसके उत्तर-मध्यकालीन होने का अनुमान लगाया जा सकता है। कार्तिक पूर्णिमा के समय एक बड़ा मेला लगता है। महादेव घाट में ही विवेकानंद आश्रम के संस्थापक स्वामी आत्मानंद (1929-1981) की समाधि भी स्थित है। सावन, कार्तिक पूर्णिमा और शिवरात्रि में लगता है मेला यहां पर खारुन नदी के किनारे कार्तिक पूर्णिमा और महाशिवरात्रि पर विशाल मेला लगता है। आसपास के गांवों से हजारों श्रद्धालु नदी में पुण्य की डुबकी लगाने आते हैं। इस दौरान महादेव के दर्शन करने के बाद मेला का आनंद भी लेते हैं। 500 साल से जल रही अखंड ज्योति महादेव घाट स्थित जूना अखाड़े का अखंड धूना करीब 500 सालों से जल रहा है। इस धूना में अखंड ज्योत जल रही है। धूना के ताप से में रुद्राक्ष की माला भी पक जाती है। श्रद्धालु अपने कष्टों के निवारण के लिए इस माला के दानों को प्रसाद स्वरूप ग्रहण करते हैं। चंद्र और सूर्य ग्रहण के समय यह अखंड धूना में मंत्रों से हवन होता है। धूना की भभूत भक्त अपने माथे पर धारण करते हैं और अपने कष्टों से मुक्ति पाते हैं। एक मान्यता ये भी है कि जब भगवान राम वनवास काट रहे थे इस दौरान वे यहां आए थे। इस दौरान लक्ष्मण भगवान के हाथों शिवलिंग की स्थापना हुई थी। कहा जाता है कि हनुमान ने अपने कंधे पर रख कर भगवान शिव को यहां लाये थे। संगमरमर से बना है खारुनेश्वर महादेव

रायपुर की चारों दिशाओं में खुले आसमान तले स्थापित भगवान भोलेनाथ की 15 से 50 फीट तक ऊंची प्रतिमाएं भक्तों के लिए आकर्षण का केंद्र बन गई हैं। पहले जिन जगहों पर वीरानी छाई रहती थी, अब इन भव्य प्रतिमाओं की वजह से पूरा इलाका प्रसिद्ध हो रहा है। प्रदेश भर से आने वाले पर्यटकों में इन प्रतिमाओं को देखने की ललक दिखाई देती है।पश्चिम दिशा में खारुन नदी तट पर एक हजार साल पुराना हटकेश्वर महादेव का मंदिर तो आकर्षण का केंद्र है ही, इसी मंदिर के पीछे बह रही नदी के दूसरे तट पर महज 8 साल पहले खारुनेश्वर महादेव की स्थापना की गई। लगभग 25 फीट ऊंची संगमरमर की यह प्रतिमा खुले मैदान में है। हजारों लोग एक साथ एक किलोमीटर दूर से भी प्रतिमा के दर्शन कर सकते हैं। यहां जाने के लिए भक्तों को लाइन में भी लगने की जरूरत नहीं है। विशाल प्रतिमा के दर्शन नदी के दूसरे छोर पर रहकर भी किया जा सकता है। यह प्रतिमा खारुन नदी की सुंदरता में चार चांद लगा रही है। चंद साल पहले नौका में बैठकर उस पार दर्शन करने के लिए लोग जाते थे, अब लक्ष्मण झूला बनने से उस पार जाना आसान होने से प्रतिदिन सैकड़ों भक्त दर्शन कर प्रतिमा की खूबसूरती को निहारते हैं। भोग और मोक्ष देने वाली मां बगलामुखी मंदिर माँ पीताम्बरा बगलामुखी मंदिर (अमलेश्वर) माँ पीताम्बरा बगलामुखी मन्दिर माता बगलामुखी दस महाविद्याओं में आठवीं महाविद्या हैं। इन्हें माता पीताम्बरा भी कहते हैं। सम्पूर्ण सृष्टि में जो भी तरंग है वो इन्हीं की वजह से है। यह भगवती पार्वती का उग्र स्वरूप है। ये भोग और मोक्ष दोनों प्रदान करने वाली देवी है इनकी आराधना के पूर्व हरिद्रा गणपती की आराधना अवश्य करनी चाहिये अन्यथा यह साधना पूर्ण रूप से फलीभूत नहीं हो पाती है | इन्हें पीताम्बरा भी कहते हैं। योग, शांति और आध्यात्म का ध्यान केंद्र महादेव घाट में स्थित श्री राम चंद्र मिशन (एसआरसीएम) भारत में वर्ष 1945 में पंजीकृत किया गया था। मिशन को भारत में और उन सभी देशों में एक गैर-लाभकारी आध्यात्मिक संगठन माना जाता है जहां यह पंजीकृत है। पिछले कुछ वर्षों में, मिशन काफी विकसित हुआ है। अब भारत में इसके 1,000 से अधिक केंद्र हैं, और यह सभी महाद्वीपों में फैले 90 देशों में मौजूद है। दुनिया भर में 200,000 से अधिक अभ्यासी ध्यान की सहज मार्ग प्रणाली का अभ्यास कर रहे हैं। इस आध्यात्मिक प्रशिक्षण के लिए मिशन किसी भी प्रकार का कोई शुल्क नहीं लेता है। एसआरसीएम वह ढांचा है जिसके चारों ओर संगठन की आध्यात्मिक इमारत बनी है। इस प्रकार, इसका मतलब वस्तुतः अदृश्य है, लेकिन फिर भी इसे गुरु के आध्यात्मिक कार्य का समर्थन करना चाहिए और अभ्यासियों के लिए आवश्यक सेवाएं प्रदान करनी चाहिए। जल्दी ही होंगे माता वैष्णोदेवी के दर्शन अब रायपुर में ही भक्त कर सकेंगे मां वैष्णो देवी के दर्शन। इसके लिए खारुन तट पर आकार ले रहा है मां वैष्णोदेवी का भव्य मंदिर। जिन श्रद्धालुओं को जम्मू जाने का अवसर नहीं मिला, वे श्रद्धालु राजधानी में ही मां वैष्णो देवी के दर्शन का लाभ ले सकेंगे। खारुन नदी के किनारे महादेवघाट पुल के उस पार निर्माणाधीन वैष्णो देवी मंदिर संभवत: अगले साल तक अस्तित्व में आ जाएगा।रायपुर। चलो बुलावा आया है माता ने बुलाया है, यह भजन माता के प्रत्येक भक्त की जुबान पर होता है। भजन गाते हुए श्रद्धालु जम्मू के कटरा स्थित पहाड़ी पर बने मां वैष्णो देवी का दर्शन करने जाते हैं। जिन श्रद्धालुओं को जम्मू जाने का अवसर नहीं मिला, वे श्रद्धालु राजधानी में ही मां वैष्णो देवी के दर्शन का लाभ ले सकेंगे। खारुन नदी के किनारे महादेवघाट पुल के उस पार निर्माणाधीन वैष्णो देवी मंदिर संभवत: अगले साल तक अस्तित्व में आ जाएगा। मंदिर निर्माण के बाद पूरे मध्य भारत में यह भक्तों के आकर्षण का केंद्र रहेगा।